MATOVIČ: CELÁ EURÓPA ČAKÁ, AKO ZVLÁDNEME PLOŠNÉ TESTOVANIE
Igor Matovič zdôraznil, že štát by mohol pristúpiť aj povinnej mobilizácii zdravotníkov, on sa však obáva, že by na to doplatili ľudia.
BRATISLAVA 29. októbra (SITA) - Zdravotnícki dobrovoľníci, ktorí sa zúčastnia oboch dní víkendového plošného testovania, dostanú od štátu príplatok 500 eur. Na dnešnej tlačovej konferencii to uviedol predseda vlády Igor Matovič (OĽaNO). "Nikdy štát neplatil takto motivačne," povedal Matovič s tým, že dôvodom je fakt, že sa mnohí ľudia snažia plošné testovanie sabotovať. "Túžim po tom, aby sme v sobotu ráno spustili všetky odberné miesta," povedal premiér s tým, že mnohí dobrovoľníci boli doteraz prihlásení aj pre pracovnú vyťaženosť len na jeden deň. V tejto súvislosti zdravotníkov poprosil, aby zozbierali všetky sily.
Príplatok sa podľa Matoviča bude týkať aj zdravotníkov, ktorí sú už na testovanie prihlásení. Vyplatený by podľa neho mal byť k najbližšej výplate, teda v decembri za november, keďže nadchádzajúci víkend končí prvého novembra.
Matovič zdôraznil, že štát by mohol pristúpiť aj povinnej mobilizácii zdravotníkov, on sa však obáva, že by na to doplatili ľudia. "Nám ide o to, aby ten výter bol urobený čo najlepšie," povedal s tým, že cieľom je zachraňovať zdravie a životy. "Teraz je chvíľa, aby sme sa zomkli," zdôraznil. kritizoval pritom niektorých opozičných politikov, ktorí podľa neho "chcú na tom politicky ryžovať".
Premiér zároveň uviedol, že plošné testovanie bude aj témou dnešného videosamitu predstaviteľov Európskej únie. "Celá Európa čaká, akým spôsobom zvládneme plošné testovanie," dodal.
Zákaz kopírovať texty bez súhlasu Mayer Media,
vydavateľstvo udeľuje povolenie len na použitie odkazu na originálny článok.
DISKUTUJÚCIM: Zapojiť sa do diskusie môžete len po registrácii a prihlásení sa do svojho účtu.
UPOZORNENIE: Vážení diskutujúci, podľa platných zákonov Slovenskej republiky sme povinní na požiadanie orgánov činných v trestnom konaní poskytnúť IP adresu, e-mail, vaše príspevky a pod. v prípade, že tieto príspevky v diskusnom fóre budú porušovať zákon. V tejto súvislosti vás prosíme, aby ste do diskusie na našej stránke nevkladali také komentáre, ktoré by mohli naplniť skutkovú podstatu niektorého z trestných činov uvedených v Trestnom zákone. Medzi také príspevky patria komentáre rasistické, podnecujúce k násiliu alebo nenávisti na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine a podobne. Za každý zverejnený príspevok nesie zodpovednosť diskutujúci, nie vydavateľ či prevádzkovateľ Extra plus.